Jerzy Stefan Stawiński

Jerzy Stefan Stawiński (1. juuli 1921 Zakręt – 12. juuni 2010 Varssavi) oli poola kirjanik, stsenarist ja filmilavastaja.

Teise maailmasõja ajal osales Jerzy Stefan Stawiński põrandaaluses vastupanuliikumises ja võttis osa Varssavi ülestõusust. Ta langes Saksa vägede kätte vangi. Sõjavangist vabastamise järel võitles ta läänerindel Poola väeüksuste koosseisus.

1952. aastal lõpetas Jerzy Stefan Stawiński Varssavi ülikooli õigusteaduskonna.http://www.filmweb.pl/person/Jerzy+Stefan+Stawi%C5%84ski-12689 1950–1954 töötas ta Poola riiklikus kirjastuses Państwowy Instytut Wydawniczy.http://sppwarszawa.pl/czlonkowie/jerzy-stefan-stawinski/ Ta mängis olulist rolli Poola filmikoolkonna kujunemisel ühe olulisema stsenaristina. 1957–1965 oli ta filmikoondise "Kamera" kirjandusala juhataja. Hiljem lavastas ta ka ise mitmeid filme. 1972–1974 oli ta kunstiline juht filmikoondises "Panorama" ja 1977–1981 kirjandusala juhataja filmikoondises "Iluzjon".http://www.filmpolski.pl/fp/index.php?osoba=111834

Eesti keeles on 1965. aastal ilmunud Jerzy Stefan Stawiński jutustus "Adami jälil" (poola keeles "Pogoń za Adamem", 1964).

Viited

Välislingid

Kategooria:Poola kirjanikud
Kategooria:Poola stsenaristid
Kategooria:Poola filmilavastajad
Kategooria:Varssavi ülikooli vilistlased
Kategooria:Sündinud 1921
Kategooria:Surnud 2010